google/wiki40b huggingface dataset:
उत्तर अफ़्रीका

उत्तर अफ़्रीका (अरबी: شمال أفريقيا, शुमाल अफ़्रीक़िया) अफ़्रीका के महाद्वीप का उत्तरी भाग है। इसके और उप-सहारा अफ़्रीका के दरमयान सहारा का विशाल रेगिस्तान आता है जो उत्तर अफ़्रीका और बाक़ी अफ़्रीका में इतना बड़ा फ़ासला बना देता है के उत्तर अफ़्रीका की जातियाँ, भाषाएँ, रीति-रिवाज, मौसम और जानवर बाक़ी अफ़्रीका के काफ़ी भिन्न हैं। संयुक्त राष्ट्र की परिभाषा के अनुसार उत्तर अफ़्रीका में सात राष्ट्र आते हैं: मोरक्को, अल्जीरिया, तूनीशीया, लीबिया, मिस्र, सूडान और पश्चिमी सहारा। इस भूभाग में कुछ छोटे-से स्पेन-नियंत्रित उत्तर अफ़्रीकी क्षेत्र भी आते हैं। उत्तर अफ़्रीका में अरबी, बर्बरी भाषाएँ और कुछ अन्य भाषाएँ बोली जाती हैं। मोरक्को, अल्जीरिया, तूनीशीया, लीबिया और मौरितानिया के समूह को "मग़रिब" भी कहा जाता है, जिसका अर्थ अरबी में (और हिन्दी-उर्दु में भी) "पश्चिमी" है।

भूगोल

इस इलाक़े के उत्तरी भाग में एटलस पर्वत शृंखला मोरक्को, उत्तरी अल्जीरिया और तुनिशिया में स्थित हैं। इन पहाड़ों में कहीं-कहीं वन और झाड़ हैं और अन्य स्थानों पर ज़मीन पत्थरीली और बंजर है। इनमें कहीं-कहीं सर्दियों के मौसम में बर्फ़ भी पड़ती है और छोटे-मोटे नदी-नाले प्रवाह करते हैं। थोड़ा सा दक्षिण में और पूर्व की दिशा में यह पहाड़ ख़त्म हो जाते हैं और घास और झाड़ के खुले फैले हुए मैदान हैं, जो और दक्षिण की और जाकर सहारा रेगिस्तान की रेत में समाप्त हो जाते हैं। उत्तरी अफ़्रीका का 75% भाग यही सहारा रेगिस्तान है। सहारा का बहुत सा हिस्सा दरअसल एक पठार पर स्थित है और इसमें बहुत सी चट्टानें और सूखे पहाड़ स्थित हैं। पूर्व की और मिस्र में नील नदी की घाटी में काफ़ी हरियाली है और मिस्र की अधिकाँश आबादी इसी नदी के पास रहती है। सहारा के रेगिस्तान में भी कहीं-कहीं पर नख़लिस्तान (ओएसिस) मिलते हैं। पूरे उत्तरी अफ़्रीका में समुद्र के किनारे का इलाका थोड़ा-बहुत हरियाला है और वहाँ शहर-क़स्बे बसे हुए हैं।
उत्तर अफ़्रीका का सब से उत्तरी छोर तुनीसिया का "रास बिन सक्का" है जो 37°21' उत्तर अक्षांश (लैटिट्यूड) पर स्थित है। यह लगभग कश्मीर के सब से उत्तरी छोर के बराबर है।
ऋषिकेश पांडे

ऋषिकेश पांडे एक भारतीय अभिनेता है। इन्होने सीआईडी (धारावाहिक), पिया का घर आदि जैसे कई धाराविकों में कार्य किया है।
पीताम्बरा पीठ

स्थापना

पीताम्बरा पीठ की स्थापना एक सिद्ध संत, जिन्हें लोग 'स्वामीजी महाराज' कहकर पुकारते थे, ने 1935 में दतिया के राजा शत्रुजीत सिंह बुन्देला सहयोग से की   थी। कभी इस स्थान पर श्मशान हुआ करता था। श्री स्वामी महाराज ने बचपन से ही सन्यास ग्रहण कर लिया था। कोई नहीं जानता कि वह कहाँ से आये थे, या उनका नाम क्या था; न ही उन्होंने इस बात का खुलासा किसी से किया। हालाँकि, वे परिव्राजकाचार्य दंडी स्वामी थे, और एक स्वतंत्र अखण्ड ब्रह्मचारी संत के रूप में दतिया में अधिक समय तक रहे। वह कई लोगों के लिए एक आध्यात्मिक प्रतीक थे और अभी भी प्रत्यक्ष या अप्रत्यक्ष रूप से उसके साथ जुड़ा हुआ है। उन्होंने मानवता और देश दोनों के संरक्षण और कल्याण के लिए कई अनुष्ठानों और साधनाओं का नेतृत्व किया। गढ़ी मालेहड़ा के पं. श्री गया प्रसाद नायक जी (बाबूजी) स्वामीजी के ज्ञान के लिए प्रसिद्ध हैं। पूज्य स्वामीजी महाराज और बाबूजी के गुरुजी गुरुभाई थे। स्वामीजी प्रकांड विद्वान् व प्रसिद्ध लेखक थे। उन्हेंने संस्कृत, हिन्दी में कई किताबें भी लिखी थीं।

मंदिर परिसर

श्री पीताम्बरा पीठ, बगलामुखी के सबसे प्रसिद्ध मंदिरों में से एक है जो 1920 के दशक में श्रीस्वामी जी द्वारा स्थापित किया गया था। उन्होंने आश्रम के भीतर धूमावती देवी के मंदिर की भी स्थापना की थी, जोकि देश भर में एकमात्र है। धूमावती और बगलामुखी दस महाविद्याओं में से दो हैं। इसके अलावा, आश्रम के बड़े क्षेत्र में परशुराम, हनुमान, कालभैरव और अन्य देवी-देवताओं के मंदिर फैले हुए हैं।
वर्तमान में एक ट्रस्ट द्वारा पीठ का रखरखाव किया जाता है। एक संस्कृत पुस्तकालय है जो श्रीस्वामी जी द्वारा स्थापित किया गया था, और आश्रम द्वारा अनुरक्षित किया जाता है। आश्रम के इतिहास और विभिन्न प्रकार के साधनाओं और तंत्रों के गुप्त मंत्रों की व्याख्या करने वाली पुस्तकें प्राप्त कर सकते हैं। आश्रम की एक अनूठी विशेषता यह है कि यह संस्कृत भाषा का प्रकाश छोटे बच्चों तक फैलाने का प्रयास करती है, जो निशुल्क है। आश्रम में वर्षों से संस्कृत वाद-विवाद कराया जाता रहा है।

ऐतिहासिक महत्व

माँ पीताम्बरा, बगलामुखी का स्वरूप रक्षात्मक है। पीताम्बरा पीठ मन्दिर के साथ एक ऐतिहासिक सत्य भी जुड़ा हुआ है। सन् 1962 में चीन ने भारत पर हमला कर दिया था। उस समय देश के प्रधानमंत्री पंडित जवाहर लाल नेहरू थे। भारत के मित्र देशों रूस तथा मिस्र ने भी सहयोग देने से मना कर दिया था। तभी किसी योगी ने पंडित जवाहर लाल नेहरू से स्वामी महाराज से मिलने को कहा। उस समय नेहरू दतिया आए और स्वामीजी से मिले। स्वामी महाराज ने राष्ट्रहित में एक 51 कुंडीय महायज्ञ करने की बात कही। यज्ञ में सिद्ध पंडितों, तांत्रिकों व प्रधानमंत्री जवाहर लाल नेहरू को यज्ञ का यजमान बनाकर यज्ञ प्रारंभ किया गया। यज्ञ के नौंवे दिन जब यज्ञ का समापन होने वाला था, उसी समय 'संयुक्त राष्ट्र संघ' का नेहरू जी को संदेश मिला कि चीन ने आक्रमण रोक दिया है, और 11वें दिन अंतिम आहुति के साथ ही चीन ने अपनी सेनाएं वापस बुला ली थीं। मन्दिर प्रांगण में वह यज्ञशाला आज भी बनी हुई है। इसी प्रकार सन् 1965 और 1971 के भारत-पाकिस्तान युद्ध में भी यहाँ गुप्त रूप से पुनः साधनाएं एवं यज्ञ करायें गये थे।

पहुँच

पीठ, मध्य प्रदेश के दतिया शहर में स्थित है, सबसे निकटमत हवाई अड्डे में ग्वालियर लगभग 75 किमी और झांसी 29 किमी दूर स्थित है। इसके अलावा यह ट्रेन मार्ग से भी अच्छी तरह से जुड़ा हुआ है और आश्रम दतिया रेलवे स्टेशन से लगभग 3 किमी दूर है।
आक्केलपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

आक्केलपुर उपजिला बांग्लादेश के पूर्वी भाग में, राजशाही विभाग के जयपुरहाट जिले में स्थित है।
इमरती

तैयारी

इमरती उड़द के आटे और शकर से बनाई जाती है। आटे में पानी मिला कर गोंदा जाता है। इस के खूबसूरत रंग के लिए केसरिया रंग जोड़ा जाता है। कढ़ाई में तेल गरम किया जाता है, उस कढ़ाई में गोंदे हुए आटे को गोल शकल में उतारा जाता है। स्वर्ण रंग में जलने तक टला जाता है। फिर उस तले गए इमरती को निकाल कर चीनी की चाशनी में डुबोया जाता है। सुगंध के लिए इलायची के पाउडर को भी इस्तेमाल किया जाता है। दक्षिण भारत के जलेबी उड़द की दाल से बनाया जाता है।

जन्गिरी

इस को जन्गिरी या झांगरी भी कहते हैं। दक्षिण भारत में झांगरी के नाम से लोकप्रिय है। 
उड़द की दाल को कुछ घंटे के लिए पानी में भिंगो कर रख देते है फिर इसको पत्थर से पीसकर इसका एक महीन मिश्रण बना देते हैं फिर इस घोल को घी में तल दिया जाता हैं कभी कभार इसमें अन्य प्रकार के तेल भी मिलाया जाता है। इसकी सबसे बड़ी विशेषता इसका स्वाद हैं एवं मुह में घोलते ही यह पिघल सा जाता हैं।
इस घोल को तलने के पहले कपूर (खाने योग्य), लौंग, इलाइची एवं केशर के साथ मिलाया जाता हैं, इस तले हुए पदार्थ को चीनी चासनी में मिलाया जाता हैं। इसे तब तक बाहर नहीं निकाला जाता जबतक इसकी आकार में वृद्धि नहीं हो जाये एवं इसके अन्दर पर्याप्त मात्रा में चासनी नहीं मिल जाये, उत्तरी भारत में बनने वाली इमरती को आमतौर थोड़ी सुखी रहती हैं। फिर इस चासनी से निकाले गए गरमागरम इमरती को या तो गरम,कमरे के तापमान या फिर फ्रिज में रख कर ठंडा कर के परोसा जाता हैं। लेकिन ज्यादातर यह गरम में ही ज्यादा पसंद की जाती हैं।

परोसना

दक्षिण भारत में भोजन के दौरान परोसी जाती हैं एवं शादियों और समारोहों में भी यह बहुत लोकप्रिय है। विशेष रूप से, उत्तर प्रदेश का जौनपुर शहर अपनी इमरती के लिए प्रसिद्ध है।  इमरती उतर भारत में भी काफी लोकप्रिय हैं एवं शायद ही कोई ऐसी शादी हो जिसमे यह मिठाई के तौर पर नहीं परोसी जाती हैं। यद्यपि प्रत्येक प्रदेश ने इसमें अपने हिसाब एवं संस्कृति से बदलाव किये हैं। भारत के अलावा अन्य पड़ोसी देश जैसे पाकिस्तान, बांग्लादेश एवं नेपाल में भी यह उतनी ही लोकप्रिय हैं। हालाकि इनमे क्षेत्र के हिसाब से थोड़े बहुत बदलाव किये गए हैं।
मानस का हंस

कथावस्तु

गोस्वामी तुलसीदास का जन्म सतरहवीं शताब्दी में हुआ, लेकिन दुर्भाग्यवश उनके जीवन के बारे में कोई अधिकृत जानकारी नहीं मिलती है। इसलिए उपन्यासकार अमृतलाल नागर को तुलसीदास की जीवनगाथा लिखने के लिए जनश्रुतियों और लोकगाथाओं का सहारा लेना पड़ा।

विशेषताएँ

इस उपन्यास की विशेषताओं को उद्घाटित करते हुए हिन्दी उपन्यास का इतिहास में गोपाल राय लिखते हैं कि- "उपन्यास में तुलसी के जन्म से लेकर उनकी मृत्यु तक का जो जीवनचरित प्रस्तुत हुआ है, वह इतना सजीव, तर्कसंगत और सुसम्बद्ध है कि कदाचित् ऐतिहासिक तथ्य न होते हुए भी वह पूर्णतः यथार्थ बन गया है।"
बरसात (1949 फ़िल्म)

संक्षेप

फिल्म दो प्रेम कहानियों के चारों ओर घूमती है। प्राण (राज कपूर) और रेशमा (नर्गिस) और गोपाल (प्रेमनाथ) और नीला (निम्मी)। 
प्राण और गोपाल भारतीय ग्रामीण इलाकों में यात्रा कर रहे हैं लेकिन कार खराब हो जाती है। वह एक गांव में आते हैं और कुछ दिनों तक वहां आराम करते हैं। दोनों दोस्त विपरीत व्यक्तित्व वाले हैं: समृद्ध लेकिन संवेदनशील प्राण और लड़कीबाज़ गोपाल दोनों कश्मीर घाटी में छुट्टियों के दौरान दो लड़कियों के साथ रूमानी सम्बन्ध में आ जाते हैं। जबकि प्राण और रेशमा का प्यार सच्चा और पारस्परिक है, गोपाल महिलाओं को इस्तेमाल करने की चीज समझता है। वह वफादार नीला की उपेक्षा करता है और बरसात के साथ अपनी वापसी की झूठी कहानी बताता है। प्राण और रेशमा को अपने प्यार को पाने के लिये कई कठिनाई का सामना करना पड़ता है। जिसमें माता-पिता का विरोध, दुर्घटनाएं और रेशमा की गवार मछुआरे से जबरदस्ती शादी करने का प्रयास शामिल है। अंततः दोनों दोबारा मिल जाते हैं।
दूसरी तरफ गोपाल अंततः सच्चा प्यार महसूस करता है और पाने के लिये इंतजार में तड़प रही नीला की ओर दौड़ता है। जहाँ उसे वो मृत मिलती है। यह फिल्म गोपाल द्वारा नीला के अंतिम संस्कार के साथ समाप्त होती है। बरसात आखिरकार आ जाती है।
आविला की दीवारें

आविला की दीवारें मध्य स्पेन में स्थित हैं। इनका निर्माण 11 वीं से लेकर 14 वीं शताबदी के बीच हुथा था। यह दीवारें इस शहर का मुख्य आकर्षण और पहचार का दर्जा रखते हैं।

इतिहास

. इन दीवारों का काम 1090 में शुरू किया गया था लेकिन ऐसा प्रतीत होता है कि उन्हें दोबारा 12 वीं सदी में बनाया गया है।
आम तार से दीवारें इतनी फैली हुई हैं लगभग उनके आधे दायरे को घेर कर कोई भी आसानी से चल फिर ले सकता है। मगर कुछ दीवारें एक दूसरे में कुछ ऐसे जा मिली हैं कि उनपर चलना असंभव है।
इस दीवारों और लगभग क़िले-बंद शहर का 1884 में "राष्ट्रीय स्मारक" के पंजीकरण हुआ था। 1985 में आविला का पुराना शहर और उसकी बहु-दीवारी गिरजाघर की इमारतों को विश्व धरोहर के रूप में यूनेस्को द्वारा घोषणा की गई थी।
आयला आलगन

जीवन

आयला आलगन का जन्म इस्तांबुल में हुआ और उसने अपना बचपन फ़्राँस में बिताया। उसने लीसे नॉत्रे दाम दे श्यों इस्तांबुल और वॉर्सेय लीसे में शिक्षा प्राप्त की। इसके पश्चात उसने अमरीका का रुख़ किया जहाँ न्यू यॉर्क ऍक्टर्स स्टूडियो में वह एक अभिनेत्री बनी। इसके पश्चात तुर्की के भाषा और संस्कृति केन्द्र में एक अभिनेत्री और प्रशिक्षक के रूप में शामिल हुई। फ़िल्म और रंगमंच की दुनिया के अलावा उसने एक गायिका की भूमिका भी निभाई।
सौर कलंक

सौर कलंक (अंग्रेज़ी: Sunspots), सूर्य के प्रकाश मंडल की अस्थायी घटनाएं हैं। जब सूर्य के किसी भाग का ताप अन्य भागों की तुलना में कम हो जाता है तो धब्बे के रूप में दिखता है, इसे सौर कलंक कहते हैं। इस धब्बे का जीवनकाल कुछ घंटे से लेकर कुछ सप्ताह तक होता है। कई दिनों तक सौर कलंक बने रहने के पश्चात रेडियो संचार में बाधा आती है।
सौर्य धब्बा चक्र में 11 से 21 वर्षो के अंतराल में परिवर्तन होता रहता है जिससे सौर स्थिरांक में लगभग 2% (नगण्य) परिवर्तन से सूर्यातप में भी परिवर्तन होता है।
रणवा

रणवा एक जाट गोत्र है।
जुस्तिनियन द्वितीय

जुस्तिनिअन द्वितीय (Justinian II ; 669 – 11 दिसम्बर 711) बाइजेण्टाइन साम्राज्य (पूर्वी रोमन साम्राज्य) का अन्तिम शासक था जिसने 685 से 695 तथा पुनः 705 से 711 तक शासन किया।
जुस्तिनियन द्वितीय अपने पिता, कांसटेनटाइन चतुर्थ की मृत्यु के बाद सन् ६८५ में वह सिंहासनारूढ़ हुआ। उसने अरबों पर सफलतापूर्वक आक्रमण किया किंतु बाद में उनसे संधि कर ली। अनेक कूर कृत्यों के कारण तथा खर्चीले शासन के लिये प्रजा से धन वसूल करने में सख्ती करने से विद्रोह की आग भड़क उठी, जिससे ६९५ में उसके सेनापति लियोनटिअस ने उसे गद्दी से उतार दिया। १५ हजार अश्वारोही सेना इकट्ठी कर सन् ७०४ में उसने कुस्तुनतुनियाँ पर हमला किया और पुन: सिंहासनारूढ़ हो गया। उसकी क्रूरताओं के कारण एक बार फिर जनता में तथा सामान्य वर्ग में असंतोष व्याप्त हो गया और फिलिपिकस बार्डेस द्वारा उसका वध कर दिया गया।
पवनार

पवनार एक ऐतिहासिक गांव है जो महाराष्ट्र के वर्धा जिले में धाम नदी के तट पर बसा है। यह गांव जिले की सबसे प्राचीन बस्तियों में एक है। राजपूत राजा पवन के नाम पर इसका नाम पवनार पड़ा। गांव में गांधी कुटी और आचार्य विनोबा भावे का परमधाम आश्रम देखा जा सकता है।
छाया गीत

छाया गीत - विविध भारती से प्रसारित होने वाला फ़िल्मी गीतों का एक अनूठा कार्यक्रम। वैसे फ़िल्मी गीत तो विविध भारती पर बजते ही रहते है, जिनमें अधिकतर गीत श्रोता अपनी पसन्द से ही सुनते है पर छाया गीत ही एक ऐसा कार्यक्रम है जिसमें उदघोषक अपनी पसन्द के गीत सुनवाते है और इन गीतों को मेरे अलावा शायद और भी बहुत से ऐसे श्रोता होंगे जो अन्य कार्यक्रमों में बजने वाले गीतों से ज्यादा पसन्द करते है।

श्रोताओं की पसंद

उदघोषक सिर्फ़ अपने पसन्द के गीत ही नहीं सुनवाते बल्कि अपने मन की बात श्रोताओं तक पहुँचाते हैं। उनके भाव उनके विचार सुन्दर साहित्यिक शब्दावली में सज कर गीतों के मोतियों के साथ जब श्रोता तक पहुँचते है तब कौन ऐसा श्रोता होगा जो इसे नापसन्द करें।
वागडी

वागडी एक भाषा है जो राजस्थान के दक्षिणी भागों- डूंगरपुर, बांसवाड़ा, प्रतापगढ़, उदयपुर में बोली जाती है।
दधिमती माता मन्दिर, नागौर

दधिमती माता मन्दिर जो कि देवी दधिमती का एक मन्दिर है, यह मन्दिर राजस्थान के नागौर ज़िले के जायल तहसील के गोठ मांगलोद गांव में स्थित है। यह उत्तरी भारत में एक पुराने मन्दिरों में से एक है। मन्दिर का निर्माण ४थी सदी में हुआ था। दधिमती माता मन्दिर ५२ शक्तिपीठ में से एक है।

बारे में

दधिमती जो कि प्राचीन कथाओं के अनुसार दधीचि ऋषि की बहिन थीं और इनका जन्म माघ महीने की शुक्लपक्ष की ७ (रथ सप्तमी को हुआ था। दधिमती ने माघ महींने की अष्टमी को दधी नगर में दैत्य विताकासुर को मारा था। दधिमती देवी लक्ष्मीजी की अवतार थीं। दधिमती माता दाधीच (ब्राह्मण ) की कुलदेवी और कुलमाता है।
ज़ाईडा परवीन

व्यवसाय

वह पद्मा के रूप में ज्योती में टेलीविजन साबुन ओपेरा में के रूप में प्रकट हुई है। परवीन भी में राहुल दुल्हाया लेजगा में दिखाई दिया है। परवीन बाद यहाँ मैं घर घर खेली में चित्रित विरोधी यशोधरा मासी, अब वह वर्तमान में पुनर्विवाह में देखा जाता है चित्रित गायत्री सूरज प्रताप सिंधिया दिखाई दिया।
दिल्ली पब्लिक स्कूल

दिल्ली पब्लिक स्कूल सोसायटी भारत में स्कूली स्तर पर शिक्षा उपलब्ध कराने की सबसे बड़े संस्थानों में से एक है। इसकी भारत में और विदेशों में अपने नियंत्रण में स्कूलों की एक बड़ी संख्या है। दिल्ली पब्लिक स्कूल सोसायटी अपने बैनर के तहत सभी संस्थानों के लिए प्रशासनिक अधिकार है। कुछ दिल्ली पब्लिक स्कूल नई दिल्ली में केंद्रीय माध्यमिक शिक्षा बोर्ड (सीबीएसई) से संबद्ध हैं।
अलीगढ़, आगरा, इलाहाबाद, आसनसोल, हैदराबाद, बीकानेर, जयपुर, धनबाद, बोकारो, भोपाल, सोनीपत, मथुरा रोड, आर के पुरम, अहमदाबाद, पटना, वडोदरा, जोधपुर, कानपुर, उदयपुर में स्थित सबसे बड़े स्कूलों को मिलाकर भारत में १५० से भी ज़्यदा दिल्ली पब्लिक स्कूल हैं। 

१३ दिल्ली पब्लिक स्कूल, भारत से बाहर १० विभिन्न देशों में - संयुक्त अरब अमीरत, बहरीन, इंडोनेशिया, कुवैत, नेपाल (बीरगंज, धरान और बिराटनगर), कतर, साऊदी अरब (जेद्दा और रियाद), सिंगापुर, युगांडा और घाना में स्थापित हैं। १९४९ में स्थापित मथुरा रोड में स्थित दिल्ली पब्लिक स्कूल, सबसे पहला दिल्ली पब्लिक स्कूल था। यह शिक्षाविद् रेवरेंड जेम्स डगलस टाइटलर द्वारा स्थापित किया गया था। इसके बाद १९७२ में आर के पुरम में दिल्ली पब्लिक स्कूल स्थापित किया गया जिसे व्यापक रूप से समाज के प्रमुख डीपीएस के रूप में मान्यता प्राप्त है। डीपीएस सोसायटी का एक घटक, डीपीएस ग्रेटर फरीदाबाद, फरीदाबाद और और उसके आस पास के इलाकों में बच्चों को उच्च शिक्षा प्रदान कर रहा है। डीपीएस ने सीबीएसइ की सीसीएस पाठ्यक्रम पर अपनी शिक्षा प्रणाली की मॉडलिंग की है। यह आईटी सेक्टर ८१, फरीदाबाद में स्थित है।

डीपीएस निगाही

डीपीएस निगाही, दिल्ली पब्लिक स्कूल सिंग्रौली ने अगस्त १९९८ से कार्य करना आरंभ किया। यह दिल्ली पब्लिक स्कूल सोसायटी, नई दिल्ली और उत्तरी कोलफील्ड्स लिमिटेड, निगाही परियोजना (कोल इंडिया की उपक्रम, सरकार की सहायक कंपनी) के बीच एक संयुक्त उद्द्यम है। यह स्कूल नौ एकड़ ज़मीन पर निगाही परियोजना की आवासीय कॉलोनी में स्थित है, एवं इसे पास के स्टेडियम के नौ एकड़ ज़मीन का फायदा भी है। 
स्कूल सीबीएसई, नई दिल्ली से सम्बद्ध है। यह स्कूल दिल्ली पब्लिक स्कूल सोसायटी के तत्वावधान में संचालित है, १८६० के सोसायटी पंजीकरण अधिनियम के तहत दर्ज।

डीपीएस हैदराबाद

दिल्ली पब्लिक स्कूल, हैदराबाद २००१-२००२ में शुरु हुआ। यह खाजागुड़ा ग्राम, गोलकुंडा (पीओ) में स्थित है। स्कूल को १८६० के सोसायटी पंजीकरण अधिनियम के तहत तत्वावधान में चलाया जाता है। यहाँ एक वरिष्ठ ब्लॉक, एक कनिष्ठ ब्लॉक और उसके पास स्थित एक प्रशासनिक ब्लॉक है। यहाँ जूनियर्स के लिए एक छोटा सा खेल का मैदान भी है। छात्रों की विभिन्न रुचियों को ध्यान में रखते हुए यहाँ टेनिस कोर्ट, बास्केट्बॉल कोर्ट, स्विमिंग पूल, शतरंज, पुस्तकालय आदि मौजूद हैं। यहाँ की प्रधानाचार्या रेखा अग्रवाल हैं एवं इस स्कूल में नर्सरी से बारहवीं तक कक्षाएँ हैं।
श्रावण कृष्ण चतुर्थी

श्रावण कृष्ण चतुर्थी भारतीय पंचांग  के अनुसार पांचवे माह की उन्नीसवी तिथि है, वर्षान्त में अभी २२१ तिथियाँ अवशिष्ट हैं।
स्टेनियाई कल्प

स्टेनियाई कल्प (Stenian Period) पृथ्वी के भूवैज्ञानिक इतिहास में एक कल्प था, जो आज से 120 करोड़ (यानि 1.2 अरब) वर्ष पहले आरम्भ हुआ और 100 करोड़ (एक अरब) वर्ष पहले अंत हुआ। यह मध्यप्राग्जीवी महाकल्प (मीसोप्रोटेरोज़ोइक, Mesoproterozoic) का अंतिम कल्प था। इस से पहले एक्टेशियाई कल्प (Ectasian) था और इस के बाद नूतनप्राग्जीवी महाकल्प (नियोप्रोटेरोज़ोइक, Neoproterozoic) आरम्भ हो गया।
धार के इधर उधर

धार के इधर उधर हरिवंश राय बच्चन की एक कृति है।
शैक्षिक संगठन

शैक्षिक संगठन के क्षेत्र के अनुसार कई अर्थ हैं। शैक्षिक मनोविज्ञान में, शैक्षिक संगठन वो संगठन है जिसके दायरे में शिक्षा आती है। शैक्षिक सुधार में, शैक्षिक संगठन शिक्षा प्रणाली के संचालन करने का तरीका है। गैर-लाभकारी संगठन जो शैक्षिक सेवाएँ प्रदान करते हैं, उन्हें भी शैक्षिक संगठन कहते हैं।
शाक्य

शाक्य प्रथम शताब्दी ई.पू में प्राचीन भारत का एक जनपद था। बौद्ध पाठ्यों में शाक्य मुख्यत:क्षत्रिय बताये गए हैं। shakyavanshi शाक्यवंशी लोगो को अलग अलग नाम से जाना जाता है    ।शाक्यों का हिमालय की तराई में एक प्राचीन राज्य था, जिसकी राजधानी कपिलवस्तु थी, जो अब नेपाल में है। सबसे प्रसिद्ध शाक्यों में आते हैं शाक्यमुनि बुद्ध, यानी गौतम बुद्ध। ये लुंबिनी के एक राजवंश से थे और इन्हें शाक्यमुनि, पाली में साकमुनि, आदि नामों से जाना जाता है। विरुधक द्वारा कपिलवस्तु में शाक्यौं के नरसंहार करने के बाद जो शाक्य लोग बच गए, वह कपिलवस्तु के उत्तर में अवस्थित पहाडीयौं में छुप कर रहने लगे। पहाडीयौं में ही शाक्यौं को काठमांडू के सांखु (शंखपुर) में किरात नरेश जितेदास्ती के समय में बौद्ध भिक्षुऔं द्वारा बनाया हुआ वर्खाबास बिहार के बारे में पता चला। इस के बाद शाक्य वंश के लोग उस बिहार में शरणागत हो गए। वहां से शाक्यौं ने संघ का फिर से निर्माण किया और विभिन्न बिहारौं का निर्माण किया। कालान्तर में नेपाल में ५०० से ज्यादा बौद्ध बिहार और अध्ययन केन्द्रौं का निर्माण हुआ। यह संस्कार से निर्मित बौद्ध सम्प्रदाय को नेवार बौद्ध सम्प्रदाय कहते है। इस सम्प्रदाय का नेपाल में १०० से भी ज्यादा बिहार अभी भी जीवित है। बाकीं के सभी जीवित बौद्ध सम्प्रदाय से भिन्न इस सम्प्रदाय का धार्मिक भाषा पाली है। सभी ग्रन्थ और कर्म पाली के मन्त्र और सूत्र द्वारा किया जाता है। नालन्दा और विक्रमशिला जैसे विश्वविद्यालयौं मे लिखित अनेक ग्रन्थ (जो भारत में अभी लुप्त हो चुका है), जैसे कि प्रज्ञापारमिता, पाली त्रिपिटक आदि इस सम्प्रदाय में जीवित है।
विश्व गुरु तथागत गौतम बुध्द शाक्य कोलीय गणराज्य के राजा शुद्धोधन शाक्य के पुत्र थे ।
नेल्लूर

नेल्लूर भारत के आंध्र प्रदेश प्रान्त का एक शहर है।
डॉ॰ सीवी रमन विश्वविद्यालय

डॉ॰ सीवी रमन विश्वविद्यालय कोटा, बिलासपुर, छत्तीसगढ़, भारत में स्थित एक निजी विश्वविद्यालय है। ऑल इंडिया सोसाइटी फॉर इलेक्ट्रॉनिक्स एंड कंप्यूटर टेक्नोलॉजी द्वारा ३ नवंबर २००६ में इसकी स्थापना की गयी थी।
मनु-पशु विज्ञान

मनु-पशु विज्ञान (Anthrozoology) लोक जीवविज्ञान की एक शाखा है जिसमें मानवों और पशुओं के बीच के सम्बन्ध का अध्ययन करा जाता है। यह एक अंतर्विषयक विद्या है जिसमें मानवशास्त्र, प्राणी व्यवहार, आयुर्विज्ञान, मनोविज्ञान, पशु चिकित्सा विज्ञान और प्राणी विज्ञान के मिश्रित तत्व शामिल हैं। मनु-पशु विज्ञान में विशेष रूप से मानवों और पशुओं में पारस्परिक क्रियाओं के प्रभावों का मापन करा जाता है।
कार्ब्युरेटर

कार्ब्युरेटर (अंग्रेज़ी:carburetor या carburettor) एक ऐसी यांत्रिक युक्ति है जो आन्तरिक दहन इंजन के लिये हवा और द्रव ईंधन को मिश्रित करती है। इसका आविष्कार कार्ल बेन्ज़ ने सन 1885 के पहले किया था। बाद में 1886 में इसे पेटेंट भी कराया गया। कार्ल बेन्ज़ मर्सिडीज़ बेन्ज़ के संस्थापक हैं। इसका अधिक विकास हंगरी के अभियांत्रिक जैनोर सोएन्स्का और डोनैट बैन्की ने 1893 में किया था।. बर्मिंघम, इंगलैंड के फ्रेड्रिक विलियम लैंकेस्टर ने कार्ब्युरेटर का परीक्षण कारों पर किया और १८९६ में उसने अपने भाई के साथ इंगलैंड की प्रथम पेट्रोल कार बनाई। इस कार में एक ही सिलिंडर ८ हॉर्स पावर (४ किलोवॉट) का अन्तर्दहन इंजन चेन ड्राइव के संग लगा था। अगले ही वर्ष उन्होंने इसे दो क्षैतिज विरोधक सिलिंडरों सहित नये कार्ब्युरेटर डिज़ाइन के साथ निकाला। इस प्रतिरूप ने वर्ष १९०० में १००० मील (१६०० कि.मी.) की दूरी निर्विघ्न तय की। 
कार्ब्युरेटर शब्द की उत्पत्ति फ्रेंच शब्द कार्ब्योर से हुई है, जिसका अर्थ है कार्बाइड। ईंधन रासायनिकी के अनुसार, कार्ब्युरेटर ईंधन में कार्बन की मात्रा को वाष्पशील हाइड्रोकार्बन से क्रिया करने के बाद बढ़ाता है। सामान्यतः यह ईंधन को हवा में मिश्रित करने का काम करता है। १९८० के कुछ वर्षों बाद तक यह युक्ति ईंधन के दहन की प्राथमिक युक्ति हुआ करती थी, किंतु फ्यूअल इंजेक्शन प्रणाली के आने और बढ़ते प्रयोग के कारण कार्ब्युरेटर का प्रयोग काफी कम हुआ है। फिर भी मोटरसाइकिल आदि में इसका प्रयोग आज भी होता है।

बनावट

कार्ब्युरेटर एक नली का बना होता है, जिसके संतुलन हेतु एक पत्ती (प्लेट) लगी होती है। इस पत्ती को थ्रोटल प्लेट कहा जाता है। यह प्लेट वायु के बहाव का नियंत्रण करके संतुलन बनाती है। इंजन के स्टार्ट होने पर ईंधन में मिश्रित होने वाली वायु के अनुपात को यही थ्रोटल-प्लेट नियंत्रित करती है। कार्ब्युरेटर के संकरे भाग, जिसे वेंच्युरी कहते हैं; में लगे एक जेट से निर्वात के द्वारा ईंधन को खींचा जाता है। इस ईंधन की गति वहाँ उपस्थित वायु के दबाव द्वारा नियंत्रित होती है। यह बर्नॉली के सिद्धांत के अनुसार होता है। इसी सिद्धांत पर कार्ब्युरेटर काम करता है। यही कार्ब्युरेटर यदि वायु और ईंधन के अनुपात में गड़बड़ करने लगे, तो इंजन के स्टार्ट होने में समस्या आ जाती है। यह अनुपात अधिक होने पर इंजन काम नहीं करता है, बंद हो जाता है, या स्टार्ट ही नहीं हो पाता है। यही अनुपात बहुत कम होने पर इंजन खराब होने का खतरा भी होता है।

चोक

ठंडे वातावरण में, इंधन मुश्किल से वाष्पीकृत होता है और सिलिंडरों में जाने के बजाय, जल्दी ही पुनर्जलीकृत (कंडेन्स) होकर इंजन की दीवारों पर जम जाता है। इस कारण सिलिंडरों पर पर्याप्त ईंधन मात्रा न पहुंच पाने से इंजन स्टार्ट होने में समस्या आती है। तब वायु-ईंधन का एक सघन मिश्रण (अधिक इंधन अनुपात) इंजन में तब तक भेजा जाता है, जब तक कि इंजन पर्याप्त तापमान पर पहुंच नहीं जाता, जिससे कि ईंधन अपने आप ही वाष्पीकृत होकर जेट से सिलिंडरों तक पहुँच जाये। इस अतिरिक्त ईंधन मात्रा को देने हेतु चोक का प्रयोग किया जाता है। इस युक्ति के द्वारा कार्ब्युरेटर के प्रवेशद्वार पर वेन्च्युरी से पहले वायु का बहाव कम किया जाता है। इस कारण कार्ब्युरेटर बैरल में अतिरिक्त निर्वात उत्पन्न होता है, जो मुख्य धारा से अतिरिक्त ईंधन खींचता है और आगे देता है। इस तरह इंजन कम तापमान में भी स्टार्ट हो पाता है और सही तापमान आने पर चोक बंद कर दिया जाता है।
गौतम बुद्ध के महालक्षण

परम्परागत रूप से माना जाता है कि गौतम बुद्ध में ३२ महापुरुष-लक्षण विद्यामान थे।  मान्यता है कि ये ३२ लक्षण चक्रवर्ती राजाओं में भी विद्यमान होते हैं। दीर्घनिकाय  के लक्खन सुत्त में ३२ लक्षणों का वर्णन है। मज्झिम निकाय के ब्रह्मायु सुत्त में भी इन लक्षणों की चर्चा है।
ये ३२ मुख्य लक्षण ये हैं-
१ सुप्पतिट्ठितपादो – ( सुप्रतिष्ठित पादौ ) -- समतल पाँव
२  चक्रवरन्कित -- दोनों पाँवों के तलुवों पर १००० कड़ियों वाले चक्र
३ आयातपण्हि ( आयत पार्ष्णि  ) - 
४ दीघङ्गुलि (दीर्घाङ्गुलि) –  हाथ और पैर की अंगुलियां लम्बी
५ मुदुतलुनहत्थपादो (  मृदुतरुणहस्त पाद  ) 
६ जाल हत्थोपादो (  जाल हस्त पाद  ) 
७ उस्सङ्गपादो ( उस्सन्ख पाद ) 
८ एणिजङ्ख  ( एणी जँघ) 
९ परिमसति परिमज्जति (  आजान बाहु ) -- घुटने तक लम्बी बाहें
१० कोसोहितवत्थगुह्यो (  कोषाच्छादित वस्ति गुह्य  ) 
११ सुवर्णवण्णो – (  सुवर्ण वर्ण  ) -- सोने के रंग की त्वचा
१२ सुखुमच्छवि (  सूक्ष्मछवि )- 
१३ एकेकलोमो ( एक एक लोम )
१४ उद्धग्गलोमो (  उर्ध्वाग्रलोम  )
१५ ब्रह्मुजुगतोझ ( ब्राह्मऋजु- गात्र  )
१६ सत्तुस्सदो ( सप्त उद्सद   )
१७ सीहपुब्बद्धकायो ( सिंहपूर्वार्धकाया  ) -- छाती सहित काया का मध्यभाग सिंह जैसा हो
१८ चितन्तरसो  ( चिताँतराँस   )
१९ निग्रोधपरिमण्डलो  ( न्यग्रोध परिमण्डल )
२० समवट्टक्खन्धो – ( समवर्त स्कन्ध  )- 
२१ रसग्गसग्गी  (रस रसाग्रि) 
२२ सीहहनु (सिंहहनु) - सिंह के समान सुन्दर दाढ
२३ चत्तालिस दन्तो (चत्तालिस दन्त) -- चालीस दांत
२४ समदन्तो (समदन्त) -- दाँत आगे-पीचे न हों, समान पंक्तिबद्ध हों
२५ अविरलदन्तो (अविवर दन्त ) -- दांतों के बीच छिद्र न हों
२६ सुसुक्कदाठो (सुशुक्लदाढ) --
२७ पहूतजिव्हो (प्रभूतजिव्हा) -- लम्बी जिह्वा
२८ ब्रह्मस्सरो (ब्रह्मस्वर) -- 
२९ अभिनीलनेत् (अभिनीलनेत्र) -- अलसी जैसे नीले नेत्र
३० गोपखुमो (गो पक्ष्म) -- 
३१ ओदाता उण्णा (श्वेत उर्णा) 
३२ उण्हीससीसो (उष्णीष शीर्ष)
रसायनाहारी

रसायनाहारी (Chemotroph) ऐसे जीव होते हैं जो अपने पर्यावरण में उपस्थित इलेक्ट्रॉन दाता रसायनों का ऑक्सीकरण करके ऊर्जा प्राप्त करते हैं। यह प्रकाशाहारी जीवों से भिन्न हैं, जो प्रकाश से ऊर्जा प्राप्त करते हैं। भिन्न रसायनाहारी कार्बनिक या अकार्बनिक यौगिकों से ऊर्जा प्राप्त कर सकते हैं। रसायनाहारी अक्सर समुद्र के फ़र्श पर मिलते हैं, जहाँ सूरज का प्रकाश नहीं पहुँचता और सदैव अंधेरा रहता है। यहाँ पर स्थित सागरगत ज्वालामुखी से गरमी और रसायन प्राप्त कर के अक्सर रसायनाहारियों की कोलोनियाँ बन जाती हैं।